Smashwords – Lyk Goed - Die Lui Gids vir 'n Beter Lyf – a book by Jan Van Rensburg
Lyk Goed - Die Lui Gids vir 'n Beter Lyf
Sukkel jy met jou gewig en liggaamsvorm? Het jy 'n stadige metabolisme, en smag jy na 'n leniger, goedgevormde lyf, sonder die eindelose ge-dieet en geworstel? As niks tot dusver vir jou kon werk het nie, hier is die goeie nuus van 'n slimmer manier.
Ervaar werklike sukses, en sien hoe ook jy kan goed lyk met minder moeite en beslommernis. Ontdek die geheime wat jou lewe permanent sal verander. More
In hierdie baie ongewone publikasie, analiseer en verduidelik Jan van Rensburg die kuns om jou liggaam te omvorm en op jou beste te lyk vanuit 'n lui perspektief - met die klem op minder moeite en persoonlike opoffering maar terselfdertyd met volhoubare sukses.
Hierdie werk is die resultaat van 30 jaar se navorsing, eksperimentele toetsing en evaluering van omtrent elke denkbare dieet- en oefenfilosofie. Dit bevraagteken 'n hele klompie geykte gesondheidswaarhede van ons tyd.
'n Kombinasie van uit-die-boks denke en 'n tong-in-die-kies benadering gee jou 'n baie vars beskouing van hierdie uiters omstrede onderwerp - verwag dus 'n hele paar verrassende insigte, gesien vanuit 'n ietwat anderse hoek.
JVR, 'n 53-jarige professionele ingenieur en IT-spesialis, is ook die skepper en ontwikkelaar van BodyByte Nutrition & Fitness Organizer, die internasionaal erkende en hoogaangeskrewe rekenaarprogram wat tans wêreldwyd deur duisende mense gebruik word - privaat en professioneel. Bekend as die mees kragtige en gebruikersvriendelike sagtewareproduk van sy soort, word BodyByte ook deur 'n groeiende aantal universiteite, skole en ander opleidingsinstellings ingespan.
Ons het almal die inherente begeerte na 'n lyf wat goed lyk. Hierdie boek ontsluit die werklike geheime op 'n maklik verstaanbare en logiese manier. Ervaar die voordele van 'n verbeterde liggaamsvorm, verbeterde gesondheid en nuwe lewenslus. Met minder moeite en swaarkry maar met volhoubare sukses. Gedoen op die slim en makliker manier in plaas van die harde manier!
Tags: bodybyte gewig verloor gewigsverlies stadige metabolisme oefening liggaamsvet liggaamsvet verbranding liggaamsbou spierbou motivering gesondheid fiksheid fisiese voorkoms fisieke voorkoms leefstyl dieet voeding oorgewig goed lyk lyk goed